Document ID: 32000R1059

Neuvoston asetus (EY) N:o 1059/2000,
annettu 18 päivänä toukokuuta 2000,
Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
ottaa huomioon komission ehdotuksen,
sekä katsoo seuraavaa:
(1) Neuvosto antoi 6 päivänä huhtikuuta 2000 Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000(1), joka tuli voimaan 8 päivänä huhtikuuta 2000.
(2) Asetuksen (EY) N:o 723/2000 1 artiklan 3 kohtaa sovelletaan 15 päivästä toukokuuta 2000, jotta käytettävissä on riittävästi aikaa laatia asetuksen (EY) N:o 1294/1999(2) liite VI, joka sisältää luettelon Jugoslavian liittotasavallan alueella, lukuun ottamatta Kosovon maakuntaa ja Montenegron tasavaltaa, sijaitsevista, rekisteröidyistä tai perustetuista yhtiöistä, yrityksistä, laitoksista ja yhteisöistä, joiden ei katsota olevan Jugoslavian liittotasavallan hallituksen eikä Serbian tasavallan hallituksen omistuksessa tai valvonnassa eikä työntekijöiden omistamia.
(3) Lisäaika on tarpeen, jotta voidaan kerätä liitteessä VI olevan luettelon laatimista varten tarpeelliset tiedot.
(4) Asetuksen (EY) 723/2000 1 artiklan 3 kohtaa olisi siksi sovellettava 30 päivästä kesäkuuta 2000,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 723/2000 2 artiklan toinen kohta seuraavasti:"Edellä 1 artiklan 3 kohtaa sovelletaan 30 päivästä kesäkuuta 2000."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 15 päivästä toukokuuta 2000 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä toukokuuta 2000.

Labels: 18
2
5